নাবালিকা ধর্ষণ-খুনের জের, সিসিটিভিতে মুড়ল নিউটাউন

কলকাতা: নাবালিকা খুন ও ধর্ষণের ঘটনায় নিউটাউন (Newtown Rape and Murder) থানা এলাকার জোর নিরাপত্তার ঘেরাটোপ। নিউটাউন থানা এলাকার বিভিন্ন জায়গায় বসানো হচ্ছে সিসিটিভি ক্যামেরা। থানার পক্ষ থেকে আপাতত এই ক্যামেরাগুলো বসানো হচ্ছে। এনকেডিএ তরফ থেকেও বসানো হবে ক্যামেরা এমনটাই খবর পুলিশ সূত্রে।

১০ ফেব্রুয়ারি এনকেডিএ আধিকারিক ও নিউটাউন থানার পুলিশ এলাকার বিভিন্ন জায়গা পরিদর্শন করেন। পাশাপাশি, একটি বৈঠকও করেন বলে পুলিশ সূত্রে খবর। যে বৈঠকে সিদ্ধান্ত হয় কোথায় কোথায় নতুন করে ক্যামেরা লাগাতে হবে কোথায় কোথায় লাইট লাগাতে হবে। সেই সব জায়গায় একদিকে যেমন নিউটাউন থানার পক্ষ থেকে ক্যামেরা লাগানো হচ্ছে ঠিক তেমনি এন কে ডি এর তরফ থেকেও ক্যামেরা লাগানো হবে।

আরও খবর: চাকরিতে দারুন সাফল্য, দুর্দান্ত প্রেম জীবন! কাদের ভাগ্য খুলছে?

সিসি ক্যামেরার নজরদারিতে মুড়ে ফেলা হচ্ছে নিউটাউন থানা এলাকার বিভিন্ন জায়গা। এছাড়াও যে ঘটনাস্থল সেই ঘটনাস্থলের লাইট ঠিক করা হয়েছে। যদিও এরকম একাধিক খালপাড়ের রাস্তা রয়েছে যেখান দিয়ে মানুষ যাতায়াত করে। সেই রাস্তাগুলির লাইটের বেহাল দশা। রাস্তার পাশে রয়েছে জঙ্গল। যেগুলি কোনওরকম ফেনসিং ছাড়াই রয়েছে। গাছ আবর্জনার কারণে কোথাও বন্ধ হয়েছে রাস্তা।

কোথায় কোথায় বসছে সিসি ক্যামেরা?

লোহাপুল- ৪ টি ক্যামেরা , ব্রিজের নিচে লাইট লাগানো হয়েছে
মৃধা মার্কেট ব্রিজ- ৪ টি ক্যামেরা
গৌরাঙ্গ ঢালাই ব্রিজ- ৩ টি ক্যামেরা
যাত্রাগাছি আর আর সাইট- ৫ টি ক্যামেরা
মিশন বাজার- ৩ টি ক্যামরা
জ্যোতি নগর- ১ টি ক্যামেরা

এরপর যাত্রাগাছি মোর, গৌরাঙ্গ নগর নতুন ব্রিজ, তরুলিয়া ঝিলপারে বসানো হবে সিসি ক্যামেরা।